钦定古今图书集成/理学汇编/学行典/第272卷 > 叶有年
## 钦定古今图书集成/理学汇编/学行典/第272卷 > 叶有年

按《上海县志》：“叶有年，字君山，一字孩伯，郡人。少聪敏，
博通经史。性旷达，不欲以功名显。弃举子业，肆力于
丹青，积数年，名噪海内。时肃藩闻而致聘，有年固辞
不已，乃强就入秦。晚年归，徙居上海之新场镇，与董
文敏、陈征君结为诗酒友，日以赋诗饮酒为事。卒年
七十有四，葬于佘山之麓。”